Na gōrnoślōnskich szportplacach, 8.09.2019 (fotogaleryjŏ)
Sezōn 2019/2020 nabiyrŏ szwōngu. Już nie yno fusbal (kaj skuli szpilōw narodowych manszaftōw gynau bōła pauza w nojwyższych ligach), ale tyż handbal i hokej je grany po ôbu strōnach granicy na Gōrnym Ślōnsku.
Hokej
Europejskŏ Liga Majstrōw
Tu wyglōndało słabo dlŏ wszystkich. Ôba manszafty przegrały u siã piyrsze szpile, a we trzejciym HC Oceláři Trziniec przegrywali u siã do 39 minuty ze Lahti Pelicans aże 0-3. Ale już łōnskego roku manszaft z Trzińca pokozoł, że u nich nic nie je unmyjglich. We 20 minut trefiyli 5 razy i wygrali szpil 5-3!
Trzejcie szpile:
Adler Mannheim – GKS Tychy 5-0
HC Oceláři Trziniec – Lahti Pelicans 5-3
Sztwŏrte szpile:
Djurgårdens IF – GKS Tychy 2-0
HC Oceláři Trziniec – Yunost Mińsk 7-2
Po 4 szpilach GKS Tychy je na ôstanim placu z 1 punktym, bez szansōw na awans. HC Oceláři Trziniec je na drugim placu z sześciōma punkytōma, ale dwa ôstanie szpile grŏ Lusanne HC (Szwajcaryjŏ), kery prowadzi z ôśmiōma punktōma, a ôstatni manszaft we tabuli mŏ 5 punktōw, beztōż walka bańdzie do kōńca, bo jeszczy kożdy manszaft mŏ szanse na awans dalyj.
Fotografije z niedzielnego szpilu we Trzińcu dziynki HCO Fans Gōrny Ślōnsk.
Handbal
Liga Polskŏ
Górnik Zŏbrze – Gwardia Ôpole 37-31
Derby Gōrnego Ślōnska bōły grane awansym jako 2 szpil ligi polskej.
Liga Czeskŏ
Pepino SKP Fridek-Mistek – HC Banik Karwinŏ 24-30
To bōł latoś piyrszy szpil we lidze czeskej i zarŏz na sztart derby Gōrnego Ślōnska.
szl_Latn szl_Latn ltg_Latn szl_Latn szl_Latn szl_Latn szl_Latn slk_Latn szl_Latn szl_Latn slk_Latn szl_Latn szl_Latn ron_Latn szl_Latn szl_Latn szl_Latn szl_Latn epo_Latn szl_Latn